stanford-oval/wikipedia huggingface dataset:
גאורג-הנס ריינהרדט
ביוגרפיה > קריירה מוקדמת

ריינהרדט נולד ב-1 במרץ 1887, בבאוצן שהשתייכה לממלכת סקסוניה. בשנת 1907 התגייס לצבא הגרמני הקיסרי, והצטרף לרגימנט הרגלים ה-107 (הסקסוני ה-8 - הנסיך יוהאן גאורג). בשנת 1912 עבר לרגימנט הלנסרים ה-18 לחצי שנה, ולאחר מכן חזר לרגימנט שלו, ולחם בשורותיו במהלך מלחמת העולם הראשונה, ב-25 בספטמבר 1914 הועלה לדרגת אובר לויטננט, וב-22 במאי 1916 הועלה לדרגת האופטמן, ומונה לתפקיד מטה במטה הכללי. בינואר 1917 הועבר לחזית המזרחית ומונה לתפקיד מטה בדיוויזיית הפרשים ה-8, ובסוף המלחמה שימש כקצין אג"ם בדיוויזיה ה-192 בחזית המערבית. על פעולותיו בקרבות קיבל את עיטורי צלב הברזל דרגה ראשונה ושנייה, צלב האבירים של מסדר בית הוהנצולרן, צלב האבירים של המסדר הצבאי של סנט היינריך, וצלב הכבוד של מלחמת העולם 1914/1918.
לאחר המלחמה נשאר ריינהרדט ברייכסווהר, ומילא בו תפקידי פיקוד ומטה. ב-1 במרץ 1925 הועלה לדרגת מיור, ובאביב 1925 מונה למפקד פלוגה 4 ברגימנט הפרשים ה-12 (הסקסוני). באביב 1928 מונה לתפקיד מטה במשרד המלחמה, וב-10 באוקטובר 1931 הועלה לדרגת אוברסט-לויטננט. באביב 1932 מונה למפקד הגדוד ה-3 ברגימנט הרגלים ה-10 (הסקסוני), ובאביב 1933 מונה לראש מטה הדיוויזיה ה-4 של הרייכסווהר. בסתיו 1933 הועבר בחזרה למשרד המלחמה, ומילא תפקיד מטה באגף ההדרכה. ב-1 בפברואר 1934 הועלה לדרגת אוברסט, וב-1 באפריל 1937 הועלה לדרגת גנרל מיור. ב-12 באוקטובר 1937 מונה למפקד חטיבת הרובאים ה-1, וב-10 בנובמבר 1938 מונה למפקד דיוויזיית הפאנצר ה-4.
ביוגרפיה > מלחמת העולם השנייה

עם פרוץ מלחמת העולם השנייה היה ריינהרדט מפקד דיוויזיית הפאנצר ה-4, ולחם עימה במהלך המערכה בפולין כחלק מהקורפוס הממונע ה-16 במסגרת הארמייה העשירית. על אף שכשל בתחילה, בקרב בעיירה מורקה, ב-1 בספטמבר 1939, והדיוויזיה שלו עוכבה על ידי הכוחות הפולנים מבלי שהצליח לפרוץ את קווי ההגנה, היו אנשיו בין הראשונים שפרצו את הגנת ורשה, והביאו לנסיגת הכוחות הפולנים אל מחוץ לוורשה. בשל הצטיינותו במערכה זו הועלה ריינהרדט ב-1 באוקטובר 1939 לדרגת גנרל לויטננט, וב-27 באוקטובר קיבל את עיטור צלב האבירים של צלב הברזל.
ב-15 בפברואר 1940 מונה ריינהרדט למפקד הקורפוס הממונע ה-41, ובמקומו מונה לודוויג פון רדלמייר למפקד הדיוויזיה. ריינהרדט פיקד על הקורפוס במהלך המערכה על צרפת כחלק מקבוצת הפאנצר קלייסט במסגרת קבוצת ארמיות A. הקורפוס השתתף בהבקעת המגננה הצרפתית דרך יער הארדנים אל מעבר לנהר המאס, וחצה את המאס בין ה-13 במאי ל-15 במאי ליד העיירה מונתארם. ריינהרדט היה אחד מבין שלושת מפקדי השריון שהיוו את חוד החנית של הכוח המבקיע, וביססו את ראשי הגשר מעבר למאס. השניים האחרים היו ארווין רומל, אז מפקד דיוויזיית הפאנצר ה-7, והיינץ גודריאן, מפקד הקורפוס הממונע ה-19. לאחר חציית המאס המשיכו כוחותיו של ריינהרדט אל תעלת למאנש, וב-1 ביוני 1940 הועלה ריינהרדט לדרגת גנרל חיל השריון. לאחר נפילת צרפת המתין ריינהרדט בראש כוח השריון שלו לקבלת פקודת צליחת התעלה במבצע ארי הים, אך בשל כישלון הלופטוואפה בקרב על בריטניה הפקודה מעולם לא הגיעה.
במהלך מבצע ברברוסה, לחם ריינהרדט עם הקורפוס שבפיקודו כחלק מארמיית הפאנצר הרביעית במסגרת קבוצת ארמיות צפון, והגיע עד לנינגרד, צפונה יותר מכל מפקד גרמני אחר. ב-5 בספטמבר 1941 מונה למפקד ארמיית הפאנצר השלישית, ופיקד עליה במהלך מבצע טייפון. ב-1 בינואר 1942 הועלה ריינהרדט לדרגת גנרל-אוברסט, וב-17 בפברואר קיבל תוספת עלי אלון לעיטור צלב האבירים של צלב הברזל. במהלך 1942 ו-1943 פיקד ריינהרדט על ארמיית הפאנצר השלישית באגף הצפוני של קבוצת ארמיות מרכז מצפון לסמולנסק, ובחורף 1943–1944 ניהל קרבות הגנה מוצלחים נגד הרוסים. על פעולותיו בקרבות קיבל ריינהרדט ב-26 במאי 1944 תוספת חרבות לעיטור צלב האבירים של צלב הברזל. במהלך 1944 הוביל את צבאותיו בנסיגה לאורך רוסיה בחזרה לפולין ולפרוסיה המזרחית.
ב-16 באוגוסט 1944 מונה ריינהרדט למפקד קבוצת ארמיות מרכז. קבוצה זו כללה עתה את כל הכוחות הגרמנים בפולין ובמזרח פרוסיה, שהתכוננו לספוג את עוצמת המהלומה של המתקפה הרוסית. אך מינוי זה לא החזיק מעמד זמן רב, ב-26 בינואר 1945 לאחר ויכוח עם היטלר פוטר ריינהרדט מכל תפקידיו ופרש משירות פעיל.
ביוגרפיה > לאחר המלחמה

ביוני 1945 נעצר ריינהרדט על ידי צבא ארצות הברית ונשפט ב"משפט הפיקוד הגבוה" במשפטי נירנברג הוא נמצא אשם בפשעי מלחמה, לרבות טיפול לא נאות בשבויים, ורצח, גירוש ולקיחת בני ערובה אזרחיים. לאחר שהכחיש את אשמתו, והורשע, נדון ל-15 שנות מאסר, אך שוחרר ב-1952.
ב-1954, לאחר שחרורו מהכלא, היה לנשיא "החברה למדעי ההגנה", וכתב מאמרים רבים בנושאים צבאיים. כהכרה בערכה של פעילותו זו ניתן לו, בשנת 1962 "הצלב הגדול של ההצטיינות" של הרפובליקה הפדרלית של גרמניה (Bundesverdienstkreuz), עיטור הצטיינות כללי המוענק על ידי הממשלה הפדרלית. ריינהרדט מת בטגרנזי, ב-22 בנובמבר 1963.
גאורג, נסיך שאומבורג-ליפה

גאורג, נסיך שאומבורג-ליפה (בגרמנית: Georg Fürst zu Schaumburg-Lippe‏; 10 באוקטובר 1846 – 29 באפריל 1911) היה נסיך שאומבורג-ליפה בין השנים 1893–1911.
ביוגרפיה

גאורג נולד ב-10 באוקטובר 1846 בביקבורג שהשתייכה לנסיכות שאומבורג-ליפה, והיה בנם של אדולף הראשון, נסיך שאומבורג-ליפה והרמינה, נסיכת ולדק ופירמונט, בתו של גאורג השני, נסיך ולדק ופירמונט.
ב-8 במאי 1893 מת אביו אדולף הראשון, נסיך שאומבורג-ליפה, וגאורג עלה לשלטון במקומו. בשנת 1907 חגגו גאורג ואשתו את חתונת הכסף, ולרגל המאורע העניק להם וילהלם השני, קיסר גרמניה את טירת שאומבורג, שהועברה לשליטת בית הוהנצולרן לאחר מלחמת אוסטריה–פרוסיה שבה תמכה שאומבורג-ליפה באוסטריה. כמו כן נועדה המתנה להוות הוקרה לגאורג על תמיכתו בקיסר במאבק הירושה בנסיכות ליפה.
ב-29 באפריל 1911 מת גאורג, ובנו אדולף השני, נסיך שאומבורג-ליפה עלה לשלטון במקומו.
משפחתו

ב-16 באפריל 1882 התחתן גאורג עם מריה אנה, נסיכת סקסוניה-אלטנבורג, בתם של מוריץ, נסיך סקסוניה-אלטנבורג ואוגוסטה, נסיכת סקסוניה-מיינינגן, ממנה נולדו לו 9 ילדים:
אדולף השני, נסיך שאומבורג-ליפה (1883–1936)
מוריץ גאורג, נסיך שאומבורג-ליפה (1884–1920)
פטר, נסיך שאומבורג-ליפה (1886)
וולארד, נסיך שאומבורג-ליפה (1887–1962)
שטפן, נסיך שאומבורג-ליפה (1891–1965)
היינריך, נסיך שאומבורג-ליפה (1894–1952)
מרגרטה, נסיכת שאומבורג-ליפה (1896–1897)
פרידריך כריסטיאן, נסיך שאומבורג-ליפה (1906–1983)
אליזבת, נסיכת שאומבורג-ליפה (1908–1933)
גראמות

| גראמות |
| --- | --- |
 Gramma loreto
מיון מדעי
ממלכה:: בעלי חיים
מערכה:: מיתרניים
על־מחלקה:: מקריני סנפיר
מחלקה:: מקריני סנפיר
סדרה:: דקראים
תת־סדרה:: דמויי-דקר
משפחה:: גראמות
שם מדעי
 Grammatidae ‏ג'ורדן ואוורמן, 1896

Lipogramma trilineatum
גראמות (שם מדעי: Grammatidae) היא משפחת דגי גרם מסדרת הדקראים הכוללת 2 סוגים. דגים אלה חיים רק במימי האוקיינוס האטלנטי המערבי ומצויים גם בים הקריבי.
אלו דגים קטנים באורך של עד 10 סנטימטרים והם בעלי גוני צבעים סגולים-צהובים לאורך גופם. הם בעלי שפתיים צרות ועיניים גדולות, רצועת סנפירים גבוהה עד לזנבם ולחלקם ישנם זיזי סנפיר מתחת הגחון. סנפירי החזה שלהם קצרים וכך גם סנפירי השת והזנב. בצורתם הם דומים לכמה מיני דקריים קטנים אך הם לא בהכרח קרובים.
הם חיים בשוניות אלמוגים טרופיות לחופי אמריקה ונשארים קרובים לקרקעית הים. לעיתים הם מצויים בחבורות גדולות. מזונם של דגים אלה מורכב בעיקר מפלנקטון.
המין Gramma loreto נודע בעיקר מסרט האנימציה מוצאים את נמו. לאחר יציאת הסרט חובבי דגים החלו לגדל פרטים רבים ממין זה כדגי נוי שוכני מים מלוחים.
סוגים

משפחה גראמות (Grammatidae)
סוג Gramma
מין Gramma brasiliensis
מין Gramma dejongi
מין Gramma linki
מין Gramma loreto
מין Gramma melacara
סוג Lipogramma
מין Lipogramma anabantoides
מין Lipogramma evides
מין Lipogramma flavescens
מין Lipogramma haberorum
מין Lipogramma klayi
מין Lipogramma levinsoni
מין Lipogramma regia
מין Lipogramma robinsi
מין Lipogramma rosea
מין Lipogramma trilineata
גונאר מירדאל

| --- | --- |

גונאר מירדאל בשנת 1937
 לידה:  6 בדצמבר 1898 Skattunge Parish, שוודיה 
 פטירה:  17 במאי 1987 (בגיל 88) דאנדריד, שוודיה 
 מדינה:  שוודיה שוודיה
 מקום קבורה:  Garden of Remembrance, Norra Begravningsplatsen 
 השכלה:  אוניברסיטת סטוקהולם  Norra Real 
 מקצוע:  כלכלן, סוציולוג ופוליטיקאי
 מעסיק:  בית הספר לכלכלה של סטוקהולם, אוניברסיטת סטוקהולם 
 תפקיד:  member of the First Chamber (1936–1938)  פרופסור (1960–1967)  מזכיר כללי (1947–1957)  משרד המסחר (שוודיה) (31 ביולי 1945–11 באפריל 1947)  member of the First Chamber (1944–12 באפריל 1947)  פרופסור (1933–1947) 
 תואר:  פרופסור
 מפלגה:  מפלגת הפועלים הסוציאל-דמוקרטית של שוודיה
 בת זוג:  אלווה מירדאל
 פרסים והוקרה:  פרס נובל לכלכלה (1974)  עמית החברה האקונומטרית (1939)  פרס ג'ווהרלל נהרו להבנה בינלאומית (1981)  פרס קורט לוין (1952)  פרס אניספילד-וולף (1945)  פרס השלום של התאחדות הספרים הגרמנית (27 בספטמבר 1970)  doctor honoris causa from the University of Nancy (1950)  פרס ברוניסלב מלינובסקי 
 
קרל גונאר מירדאל (בשוודית: Karl Gunnar Myrdal;‏ 6 בדצמבר 1898 - 17 במאי 1987) היה כלכלן, סוציולוג ופוליטיקאי שוודי, חתן פרס נובל לכלכלה לשנת 1974 ביחד עם פרידריך האייק על עבודתם החלוצית בתחום הכסף והתנודות הכלכליות, ועל האנליזה של הקשר בין כלכלה, חברה וממסד.
ביוגרפיה

מירדאל קיבל תואר במשפטים מאוניברסיטת סטוקהולם ב-1923 ודוקטורט לכלכלה בשנת 1927. עבודת הדוקטורט שלו עסקה בהשפעת ציפיות על המחירים. לאחר מספר שנים בבריטניה, בגרמניה, בארצות הברית ובשווייץ הוא שב לשוודיה ובשנת 1933 נבחר לפרלמנט השוודי מטעם המפלגה הסוציאל-דמוקרטית. במקביל כיהן בשנים 1933–1947 כפרופסור בבית הספר לכלכלה של סטוקהולם. החל משנת 1938 הוא חקר את יחסי הגזעים בארצות הברית ובשנת 1944 הוא פרסם ספר בנושא. ספר זה צוטט על ידי בית המשפט העליון של ארצות הברית בפסק דין בראון נגד מועצת החינוך. במהלך מלחמת העולם השנייה, נקט מירדאל בעמדה אנטי-נאצית. בשנים 1945–1947 הוא כיהן כשר המסחר של שוודיה. בשנים 1947–1957 הוא כיהן כיושב ראש הוועדה הכלכלית לאירופה של האומות המאוחדות.
בשנת 1924 הוא נישא לאלווה מירדאל.
הערות שוליים

↑  Economics Prize for Works in Economic Theory and Inter-disciplinary Research, October 9, 1974.
| זוכי פרס נובל לכלכלה |
| --- | --- | --- |
| 1969–1975 | פריש, טינברגן (1969) • סמואלסון (1970) • קוזנץ (1971) • היקס, ארו (1972) • לאונטיף (1973) • מירדאל, האייק (1974) • קנטורוביץ', קופמאנס (1975) |  |
| 1976–2000 | פרידמן (1976) • אולין, מיד (1977) • סיימון (1978) • שולץ, לואיס (1979) • קליין (1980) • טובין (1981) • סטיגלר (1982) דברה (1983) • סטון (1984) • מודיליאני (1985) • ביוקנן (1986) • סולו (1987) • אלה (1988) • הוולמו (1989) • מרקוביץ, מילר, שארפ (1990) • קוז (1991) • בקר (1992) • פוגל, נורת' (1993) • הרסני, נאש, זלטן (1994) • לוקאס (1995) • מירליס, ויקרי (1996) • מרטון, שולס (1997) • סן (1998) • מנדל (1999) • הקמן, מקפאדן (2000) |  |
| 2001 ואילך | אקרלוף, ספנס, שטיגליץ (2001) • כהנמן, סמית' (2002) • אנגל, גריינג'ר (2003) • קידלנד, פרסקוט (2004) • אומן, שלינג (2005) • פלפס (2006) • הורוביץ, מסקין, מאירסון (2007) • קרוגמן (2008) • אוסטרום, ויליאמסון (2009) • דיאמונד, מורטנסן, פיסרידס (2010) • סימס, סרג'נט (2011) • רות, שפלי (2012) • פאמה, הנסן, שילר (2013) • טירול (2014) • דיטון (2015) • הארט, הולמסטרום (2016) • ת'יילר (2017) • נורדהאוס, רומר (2018) • קרמר, באנרג'י, דופלו (2019) • מילגרום, וילסון (2020) • אימבנס, אנגריסט, קארד (2021) • ברננקי, דיימונד, דיבוויג (2022) • קלודיה גולדין (2023) |  |
| --- | --- |
בקרת זהויות :  NLI: 987007301312705171  PLWABN: 9810577095305606  BIBSYS: 90063206  BNC: 000035241  BNE: XX993288  BnF: cb119173206 (data)  CANTIC: a1910912x  CiNii: DA00622168  GND: 118586084  ISNI: 0000 0001 2128 0468  KulturNav: e3c3595f-c258-4c47-8b31-41cf5289100d  LCCN: n80044766  LNB: 000216104  MGP: 237395  NDL: 00450935  NKC: jn20000604130  NLA: 35371490  NLG: 248597  NLK: KAC199635602  NSK: 000096228  NTA: 06839294X  RERO: 02-A003621981  SELIBR: 210905  SNAC: w69w0wh2  SUDOC: 027043649  Trove: 929188  VcBA: 495/143055  VIAF: 36922418   WorldCat (עם VIAF): 36922418 
ערך זה הוא קצרמרבנושא שוודים. אתם מוזמנים לתרום לוויקיפדיה ו.
גונאר פולסון

| --- | --- |
אין תמונה חופשית
 לידה:  24 באוקטובר 1946 (בן 77) אופסלה, שוודיה 
 ענף מדעי:  היסטוריה 
 מקום לימודים:  אוניברסיטת אוקספורד  אוניברסיטת קרלטון  אוניברסיטת טורונטו 
 מוסדות:  אוניברסיטת טורונטו 
 
גונאר פולסון (בשוודית: Gunnar S. Paulsson; נולד ב-24 באוקטובר 1946) הוא היסטוריון שוודי-קנדי.
ביוגרפיה

פולסון נולד באופסלה וב-1969 סיים תואר בפסיכולוגיה באוניברסיטת קרלטון באוטווה. עד 1989 עבד בעבודה שאינה מכוונת לתחום אותו למד. הוא למד היסטוריה באוניברסיטת טורונטו ולאחר מכן השלים דוקטורט בהיסטוריה מודרנית באוניברסיטת אוקספורד.
מ-1994 ועד 1998 היה מרצה במרכז ללימודי השואה של אוניברסיטת לסטר. מ-1998 ועד 2000 עבד כהיסטוריון במוזיאון המלחמה האימפריאלי, בנוסף הוא גם שימש כמרצה אורח במרכז אוקספורד ללימודי עברית ויהדות שאוקספורד ובמוזיאון ארצות הברית לזכר השואה.
ב-2002 יצא ספרו "עיר סודית" על ההיסטוריה החברתית של היהודים שנמלטו מגטו ורשה.
הערות שוליים

↑  Joanna Michlic, Secret City: The Hidden Jews of Warsaw 1940–1945, Gunnar S. Paulsson (New Haven: Yale University Press, 2002), xv + 298 pp. $35.00., Holocaust and Genocide Studies 19, 2005-12-01, עמ' 538–540 doi: 10.1093/hgs/dci050
| --- | --- |
בקרת זהויות :  NLI: 987007266334005171  PLWABN: 9810683583805606  BnF: cb14466579r (data)  CiNii: DA14014466  GND: 131752332  ISNI: 0000 0000 7143 2178  LCCN: n00051856  NTA: 251964477  SUDOC: 072275243  VIAF: 44524508   WorldCat (עם VIAF): 44524508 
ערך זה הוא קצרמרבנושא אישים. אתם מוזמנים לתרום לוויקיפדיה ו.
ברתה לאמה פייכט

| --- | --- |

 לידה:  16 בדצמבר 1869 העיירה  ביתאל, ארצות הברית 
 פטירה:  20 בנובמבר 1943 (בגיל 73) פיטסבורג, ארצות הברית 
 שם לידה:  Bertha Lamme 
 מקום קבורה:  בית קברות הומווד 
 מקום לימודים:  אוניברסיטת המדינה של אוהיו (1893)  תיכון אוליב בראנץ' 
 מוסדות:  וסטינגהאוס 
 
ברתה לאמה פייכט (באנגלית: Bertha Lamme Feicht; ‏16 בדצמבר 1869 - 20 בנובמבר 1943) הייתה מהנדסת אמריקאית. בשנת 1893 הפכה לאישה הראשונה שקיבלה תואר בהנדסה מאוניברסיטת המדינה של אוהיו. לאמה פייכט כיום נחשבת לאישה האמריקאית הראשונה שסיימה לימודים גבוהים בתחומי הנדסה פרט להנדסה אזרחית.
ראשית חיים והשכלה

ברתה לאמה פייכט נולדה ב-16 בדצמבר 1869 בחווה המשפחתית באוהיו. כילדה, אחיה הגדול בנימין והיא נהגו לבנות לעצמם צעצועים.
אחיה סיים תואר בהנדסה מכנית באוניברסיטת המדינה של אוהיו, ובעקבותיו לאחר שסיימה את בית הספר התיכון לאמה פייכט נרשמה לאותם הלימודים בהנדסה מכנית באוהיו. היא סיימה את הלימודים בשנת 1893 עם תואר בהנדסה מכנית והתמחות בחשמל אחיה שכבר סיים את לימודיו התחיל לעבוד בחברת וסטינגהאוס אלקטריק- תאגיד אמריקאי גדול שהיה יצרן מוביל של ציוד חשמלי . דרך קשר זה היא בחרה לכתוב את התזה שלה בנושא "ניתוח בדיקות גנרטורים של חברת וסטינגהאוס אלקטריק ברכבות".
קריירה

לאחר שסיימה את לימודיה, היא הגיעה לעבוד בחברת וסטינגהאוס אלקטריק כמהנדסת האישה הראשונה במקום, כאשר אחיה כבר היה שם מהנדס בכיר. יחד הם עבדו בקבוצת העיצוב שביצעה מחקרים מקדימים בהעברת חשמל.
בשנתיים הראשונות לעבודתה היא פעלה במרכז העיר פיטסבורג בסמטאות גאריסון, ובמשך עשר השנים הבאות היא עברה לפעול בעבודות במזרח פיטסבורג. בתקופת עבודתה בחברה קרו כמה מהישגיה הגדולים ביותר של וסטינגהאוס אלקטריק, כגון השימוש בחשמל על מנת להדליק תערוכה קולומביאנית עולמית שהתקיימה בשיקגו בשנת 1893.
היא עבדה שם עד שהיא התחתנה בשנת 1905 עם עמיתה ללימודים לשעבר והמפקח שלה בעבודה ראסל ס. פייכט, ואז פרשה מהחברה. הקריירה המקצועית הרשמית שלה הסתיימה כאן, אך רבים חושדים שהיא המשיכה לעסוק בתחום מאחורי הקלעים דרך אחיה ובן זוגה.
חיים אישיים

לאחר הנישואים היא ילדה בשנת 1910 בת יחידה, פלורנס, שהלכה בדרך המדעית של הוריה ובעקבות אהבתה למתמטיקה ומדע היא הפכה בבגרותה לפיזיקאית בשירות ממשלת ארצות הברית.
לאמה פייכט נפטרה בפיטסבורג ב-20 בנובמבר 1943, ונקברה בבית העלמין ”Homewood", לימים לצד בן זוגה שנפטר בשנת 1949.
מורשת

בעיתון פיטסבורג דיספאטץ' (אנ'), עיתון מוביל בפיטסבורג בשנים 1880–1923  כתבו עליה בשנת 1907- "עבודותיה של לאמה בעיצוב דינמו ומנועים ביססה את המוניטין שלה אפילו בתוך החממה של חשמלאים וממציאים מחוננים" .
חלק מחפציה האישיים, הכוללים סרגל חישוב, סרגל T, תעודת הגמר שלה וחפצים נוספים נמצאים כיום במרכז להיסטוריה של היינץ (Heinz History Center) בפיטסבורג, כחלק מתערוכת "פיטסבורג: מסורת של חדשנות".
כדי להוקיר את ברטה לאמה פייכט על היותה המהנדסת האישה הראשונה בווסטינהאוס, קרן ההשכלה של החברה (Westinghouse Educational Foundation) בשיתוף עם איגוד הנשים המהנדסות (אנ') יצרו מלגה על שמה בשנת 1973, המוענקת מדי שנה לסטודנטית שנה ראשונה הלומדת הנדסת חשמל.
נוסף על כך, במחלקת לימודי ההנדסה באוניברסיטת אוהיו מחולקת מדי שנה מדליה שמוענקת מהאוניברסיטה לסטודנטים בעלי הישיגים ראויים לשבח בהנדסה על-שמה של לאמה-פייכט.
הערות שוליים

1 2  Twelve Days: Bertha Lamme was first female engineering grad, אוניברסיטת אוהיו, ‏13 בדצמבר 2013 (באנגלית)
1 2 3 4 5 6 7 8 9 10  ברנה סמית', Let's Learn From the Past: Bertha Lamme, Pittsburgh Post-Gazette, ‏1 במרץ 2012 (באנגלית)
1 2 3 4 5  סייביל האטש, Changing Our World: True Stories of Women Engineers, ‏2006 (באנגלית)
↑  Westinghouse Electric Corporation, אנציקלופדיית בריטניקה
↑  Westinghouse Official Dies in Retirement, Pittsburgh Post-Gazette, ‏23 באפריל 1949 (באנגלית)
↑  Pittsburg dispatch, ארכיון העיתונים של פנסילבניה (באנגלית)
↑  מחלקת הנדסה מכנית והנדסת חלל, Women's History Month, אוניברסיטת אוהיו (באנגלית)
| --- | --- |
בקרת זהויות :  GND: 1147997500  VIAF: 119151304639149460006   WorldCat (עם VIAF): 119151304639149460006 
ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "ברתה לאמה פייכט".
בסארט ברישה

בסארט ברישה (נולד ב-29 ביולי 1985) הוא כדורגלן עבר קוסוברי ששיחק בעמדת החלוץ.
קריירת מועדונים > ראשית הקריירה

ברישה התחיל את הקריירה שלו בברילנר 49. בהמשך הוא שיחק גם בקבוצות הנערים של ברלינר דינמו, ליכטנברג, ליכטננברג 47. בגיל 18 הצטרף לקבוצת הנוער טניס בורוסיה ברלין בה שיחק שנה אחת כאשר במקביל רשם גם 4 הופעות ושער אחד במדי הקבוצה הבוגרת. בקיץ 2004 חתם בהמבורג מהבונדסליגה בה לא רשם דקות משחק באותה עונה. בינואר 2005 חתם באולבורג הדנית בה שיחק רק שני משחקים. בסיום העונה הוא עזב את אולבורג, אך נשאר בדנמרק כאשר חתם בהורסנס. בהורסנס, ברישה הבקיע 11 שערים ב-32 משחקי ליגה.
בעונת 2006/2007 חזר להמבורג. ב-12 באוגוסט 2006 ערך את הופעת הבכורה שלו בקבוצה בתיקו 1-1 נגד ארמיניה בילפלד. ב-6 בדצמבר 2006 ברישה הפך לאלבני הראשון שמבקיע שער בליגת האלופות אשר עשה זאת נגד צסק"א מוסקבה. 10 ימים לאחר מכן הבקיע את שער הבכורה שלו בבונדסליגה בתיקו 3-3 נגד אלמניה אאכן. לאחר מינויו של הוב סטיבנס לתפקיד המאמן, חלה ירידה במעמדו של ברישה ובסיום העונה עזב את הקבוצה.
קריירת מועדונים > ברנלי

ב-3 ביולי 2007 חתם בברנלי מהפוטבול ליג צ'מפיונשיפ תמורת 340 אלף פאונד. ב-23 באוגוסט 2007 ברישה קרע את הרצועה הצולבת במהלך משחק ידידות של אלבניה נגד מלטה ולכן הוא סיים את העונה מוקדם מהרגיל. 10 חודשים לאחר הפציעה, ברישה חזר לשחק כדורגל במשחק ידידות נגד קרולינה רילהוקס מארצות הברית.
בקיץ 2008 הושאל לרוזנבורג מליגת העל הנורווגית. ב-10 באוגוסט 2008 ערך את הופעת הבכורה שלו בניצחון 1-3 נגד מולדה. ב-21 בספטמבר 2008 הבקיע את שער הבכורה שלו בניצחון 0-4 נגד האמקאם.
ב-8 בינואר 2009 הושאל להורסנס מליגת העל הדנית עד לסיום העונה. בהורסנס, ברישה הבקיע 4 שערים ב-13 משחקים ובסיום העונה עזב את המועדון.
קריירת מועדונים > ארמיניה בילפלד

ב-5 באוגוסט 2009 חתם בארמיניה בילפלד מהבונדסליגה השנייה. ב-10 באוגוסט 2009 ברישה ערך את הופעת הבכורה שלו בקבוצה בניצחון 1-3 נגד הנזה רוסטוק. בבילפלד, ברישה שיחק 28 משחקים והבקיע רק שני שערים ובסיום עונת 2010/2011 עזב את המועדון.
קריירת מועדונים > בריזבין רואר

ב-16 באוגוסט 2011 ברישה עזב לראשונה את אירופה וחתם בבריזבין רואר מליגת העל האוסטרלית. ב-8 באוקטובר 2011 ברישה ערך את הופעת הבכורה שלו בקבוצה בניצחון 0-1 סנטרל קואסט מארינרס. שבוע לאחר מכן, הבקיע את שער הבכורה שלו בקבוצה בניצחון 0-2 נגד סידני. ב-28 באוקטובר 2011 ברישה הבקיע ארבעה שערים בניצחון 1-7 נגד אדלייד יונייטד ובכך הפך לכדורגלן הראשון בהיסטוריה של המועדון שמבקיע ארבעה שערים במשחק אחד. בנוסף, זהו הניצחון הגבוה ביותר של בריזבין אי פעם בליגה וברישה שהבקיע את שלושת השערים הראשונים שלו ב-6 דקות, שבר שיא של הבקעת שלושער בזמן הקצר ביותר.
ב-14 בינואר 2012 ברישה היה מעורב בתגרה עם פסקל בוקהארט במהלך משחק הליגה נגד סידני. למרות שלא הורחק, החליטה ההתאחדות לכדורגל האוסטרלית להרחיק אותו למשחק אחד. ב-14 בפברואר 2012 חתם על חוזה לעוד שנתיים במועדון. למרות שגילה יכולת גבוה, ברישה נהג לריב עם חבריו לקבוצה.
במהלך גמר הליגה של העונה, ברישה צלל ברחבה וקבוצתו קיבלה פנדל בדקה ה-94 של המשחק במצב של 1:1. ברישה, בעצמו בעט את הפנדל ובריזבין זכתה באליפות ראשונה בהיסטוריה. בעונה זו ברישה שבר מספר שיאים: הוא הפך לאלבני הראשון שמבקיע בשני מפעלים של ליגת האלופות לאחר שהבקיע במסגרת ליגת האלופות האסיאתית לרשת של טוקיו, הוא שבר את שיא הכיבושים לשחקן אחד לעונה בליגה האוסטרלית עם 19 שערים, הוא סיים כמלך שערי הליגה ואף זכה בתואר "כדורגלן השנה של המועדון", "כדורגלן השנה של ההתאחדות" ו"כדורגלן השנה של שחקני הליגה".
ברישה נכלל בנבחרת ה"אולסטאר" של הליגה האוסטרלית לקראת משחק ראווה נגד מנצ'סטר יונייטד שנערך ב-20 ביולי 2013. המשחק הסתיים בתבוסה 5-1 של האולסטאר כאשר ברישה כבש את השער לזכותם.
בתחילת עונת 2013/2014, ברישה נפצע בגיד בברך ונעדר כחודש מהמגרשים. ברישה חזר מהפציעה ורשם מאזן של 4 שערים ב-5 משחקים. ב-14 במרץ 2014 הורחק לראשונה מאז שחתם באוסטרליה בתיקו 1-1 נגד סידני. בסיום העונה ברישה זכה עם בריזביין באליפות שנייה בקדנציה והיה סגן מלך השערים של הליגה עם 13 שערים.
קריירת מועדונים > מלבורן ויקטורי

ב-22 בינואר 2014 ברישה חתם במלבורן ויקטורי והוא עתיד להצטרף אליה בסיום העונה, כאשר הוא יסיים את חוזהו בבריזביין.
ב-20 באוגוסט 2014 הוא ערך את הופעת הבכורה שלו במלבורן בניצחון 0-6 נגד בייסווטר סיטי במסגרת הגביע האוסטרלי. את הופעת הבכורה שלו הוא ערך כחודשיים לאחר מכן בניצחון 0-4 נגד ווסטרן סידני וונדררס. באותו משחק הוא גם כבש את שער הבכורה שלו בקבוצה. בסיום העונה ברישה זכה עם הקבוצה באליפות אוסטרליה, כאשר בנוסף הוא הבקיע את השער הראשון בגמר הליגה נגד מלבורן סיטי.
ב-2 בדצמבר 2015 ברישה האריך את חוזהו עד קיץ 2018. 8 ימים לאחר מכן הבקיע שלושער בניצחון 0-3 נגד ווסטרן סידני וונדררס. שבוע לאחר מכן, ברישה הבקיע את שער הניצחון בדרבי שהסתיים בניצחון 1-2. בנוסף, הוא השווה את שיא השערים בכל הזמנים של שחקן אחד בו החזיק ארצ'י תומפסון שכבש 90 שערים. ב-2 בינואר 2017 ברישה כבש את שערו ה-91 בליגה בניצחון 2-4 נגד ניוקאסל ג'טס וכך הפך למלך שערי הליגה לכל הזמנים.
קריירת מועדונים > סאנפרצ'ה הירושימה

ב-2 ביולי 2018 ברישה הוצג כשחקנה של סאנפרצ'ה הירושימה מליגת העל היפנית, בה חתם על חוזה לשנה וחצי.
קריירת מועדונים > וסטרן יונייטד

ב-27 בספטמבר 2019 ברישה חתם בוסטרן יונייטד מליגת העל האוסטרלית.
ב-15 בספטמבר 2021 ברישה חתם בפרישטינה מליגת העל הקוסובנית.
קריירה בינלאומית > נבחרת אלבניה

ברישה נולד בפרישטינה שביוגוסלביה. בגלל מלחמת קוסובו משפחתו עזבה את קוסובו והיגרה לגרמניה. בספטמבר 2006 הגיש בקשה לאזרחות אלבנית על מנת לשחק בנבחרת אלבניה.
ב-11 באוקטובר 2006 ערך את הופעת הבכורה שלו בנבחרת במשחק נגד הולנד במסגרת מוקדמות יורו 2008 כאשר נכנס כמחליף בדקה ה-79. המשחק נגמר בהפסד של אלבניה 2-1. ב-25 במאי 2007 ברישה הבקיע את שער הבכורה שלו בנבחרת במשחק ידידות לא רשמי נגד אנגליה ב'. ב-22 באוגוסט 2007 הבקיע את שער הבכורה הרשמי שלו בנבחרת בניצחון 0-3 נגד מלטה.
בדצמבר 2013 הצהיר כי הוא רוצה לחזור לשחק באירופה על מנת שיוכל לשלב את משחקי הנבחרת בצורה יותר קלה, אך בסופו של דבר לא קיים את שהצהיר כאשר נשאר באוסטרליה. למרות בקשתו של מאמן הנבחרת ג'יאני דה ביאסי שיעזור לנבחרת במשחקי מוקדמות יורו 2016, ברישה החליט שלא להצטרף לנבחרת בגלל הנסיעות הארוכות בין שתי המדינות.
קריירה בינלאומית > נבחרת קוסובו

ב-16 באוגוסט 2016 הגיש בקשה לפיפ"א לייצג את נבחרת קוסובו שהצטרפה לפיפ"א שלושה חודשים קודם לכן. ב-4 בנובמבר 2016 פיפ"א אישרה את בקשתו.
ב-20 במרץ 2017 זומן לראשונה לסגל הנבחרת. 4 ימים לאחר מכן, ערך את הופעת הבכורה שלו בנבחרת בהפסד 2-1 לאיסלנד במסגרת מוקדמות מונדיאל 2018.
תארים

ליגת העל האוסטרלית: 2011/2012, 2013/2014
ליגת העל האוסטרלית: 2014/2015
הגביע האוסטרלי: 2015
נעל הזהב האוסטרלית: 2011/2012
נבחרת המחזור באוסטרליה: 2011/2012 (מחזורים 3, 8 ו-13)
כדורגלן העונה של בריזביין רואר: 2011/2012
נבחרת העונה בליגה האוסטרלית: 2011/2012, 2013/2014, 2014/2015
נבחרת העשור בליגה האוסטרלית: 2005-2015
מלך שערי הליגה האוסטרלית בכל הזמנים: 99 שערים (נכון ל-6 באפריל 2017)
השלושער המהיר בהיסטוריה של הליגה האוסטרלית: 6 דקות (בריסביין רואר 1-7 אדלייד יונייטד; 28 באוקטובר 2011)
הערות שוליים

↑  מערכת וואלה! ספורט‏, אוסטרליה: "הפנדל המפוקפק אי פעם" הכריע אליפות, באתר וואלה, 24 באפריל 2012
↑  נכון ל-6 באפריל 2017 לזכותו של ברישה 99 שערי ליגה
| 0 | 1 | 2 |
| --- | --- | --- |
| הקודם: סרחיו ואן דיק | נעל הזהב האוסטרלית  2012 | הבא: דניאל מקבריין |
ברישה חוגג את שער האליפות
ג'יימס פנטון

| --- | --- |
אין תמונה חופשית
 לידה:  25 באפריל 1949 (בן 75) לינקולן, הממלכה המאוחדת 
 מדינה:  הממלכה המאוחדת 
 מקום לימודים:  מודלין קולג', בית הספר רפטון, בית ספר כוריסטר 
 שפות היצירה:  אנגלית 
 פרסים והוקרה:  פרס קולמונדלי (1986)  פרס לזכר ג'ופרי פבר (1984)  פרס אריק גרגורי (1973)  פרס פינטר (2015)  מדליית הזהב של המלכה לשירה  עמית החברה המלכותית לספרות 
 jamesfenton.com
 
ג'יימס מרטין פנטון (באנגלית: James Martin Fenton; נולד ב-25 באפריל 1949) הוא משורר, עיתונאי ומבקר ספרות אנגלי.